1. pielikums
TEHNISKĀ SPECIFIKĀCIJA
Ievads
Izmantotie termini un saīsinājumi
	Termins/saīsinājums
	Skaidrojums

	Piegādātājs
	Atklāta konkursa ""Tiesu informatīvās sistēmas un e-lietas koplietošanas komponenšu platformas uzturēšana, apkalpošana un papildinājumu izstrāde", iepirkuma identifikācijas Nr. TA 2024/__/K pretendents, ar kuru noslēgts iepirkuma līgums

	Ekspertu metode
	Darbietilpības novērtējums, balstoties uz Piegādātāja speciālistu zināšanām par līdzīga rakstura darbu izpildei nepieciešamo darbietilpību

	ALM
	Izstrādātāja programmatūras dzīvescikla pārvaldības risinājums 

	TIS, arī Sistēma
	Tehniskās specifikācijas 2.2. punktā norādītās Tiesu informatīvās sistēmas sastāvdaļas

	TA, arī Pasūtītājs
	Tiesu administrācija

	Backlog, uzkrājums
	Darbu uzkrājums. Iedala kopējā jeb projekta uzkrājumā, kas ietver visas identificētās prasības, kā arī laidiena un sprinta uzkrājumos, kas ietver konkrētā posmā realizējamās prasības (lietotājstāstus)

	Lietotājstāsts
	Formalizēts Pasūtītāja prasību apraksta veids, kas ietver vismaz šādu informāciju: 
ID – unikāls identifikators, lai saglabātos lietotājstāsta trasējamība, ja tas tiek pārsaukts;
Nosaukums – īss, aprakstošs lietotājstāsta nosaukums;
Priekšnosacījumi – īss apraksts par lietotājstāsta izpildes priekšnosacījumiem;
Apraksts – lietotājstāsta detalizēts apraksts, kas satur atbildes vismaz uz šādiem jautājumiem: Kurš? Ko dara? Kāpēc?;
Pieņemšanas kritēriji – izvirzītie kritēriji sprinta pieņemšanai, ņemot vērā vēlāk izstrādājamo funkcionalitāti;
Akceptēšanas kritēriji – izvirzītie kritēriji lietotājstāsta akceptēšanai (testa scenārijs);
Sagaidāmais rezultāts – apraksts par akceptēšanas kritēriju izpildes sagaidāmajiem rezultātiem;
Darbietilpības novērtējums – lietotājstāsta novērtējums atbilstoši darbietilpības novērtēšanas tabulai;
Statuss – lietotājstāsta statuss tiek uzturēts un atbilstoši pārvaldīts sprinta darbu ietvaros;
Trasējamības saite – saite (ID) ar norādi uz augstāka līmeņa  prasību.

	Sprints
	Programmatūras izstrādes posms, kuru raksturo realizējamie lietotājstāsti, noteikts termiņš un testējams rezultāts

	Operatīvā piegāde
	Skripti vai aplikāciju bibliotēkas, kas tiek piegādātas starp programmatūras laidieniem un ir paredzētas operatīvai programmatūras izmaiņu ieviešanai vai problēmu novēršanai



Dokumenta pielietojums:
Šis dokuments (Tehniskā specifikācija) ir pielikums iepirkuma ""Tiesu informatīvās sistēmas un e-lietas koplietošanas komponenšu platformas uzturēšana, apkalpošana un papildinājumu izstrāde"  nolikumam. Tehniskās specifikācijas mērķis ir aprakstīt esošo Sistēmas, to uzturēšanas kārtību, sadarbības procedūras un citus ar TIS uzturēšanu saistītos nosacījumus;
[bookmark: _Toc486927491]iepirkuma laikā Tehnisko specifikāciju pretendenti izmantos, lai novērtētu TIS uzturēšanas darbietilpību un sagatavotu tehnisko piedāvājumu. Iepirkuma līguma izpildes laikā Tehniskā specifikācija tiks izmantota, lai kontrolētu uzturēšanas pakalpojuma atbilstību Pasūtītāja prasībām.
Iepirkuma mērķis ir izvēlēties piegādātāju, kurš nodrošinās TIS izstrādes un Piegādātāja testa vides izveidi, TIS novērtējuma un attīstības plāna izstrādi, uzturēšanu un kļūdu novēršanu, nelielu uzlabojumu izstrādi un izmaiņu pieprasījumu realizāciju un nodrošinās izstrādāto papildinājumu garantiju. TIS uzturēšana un pilnveidošana ietver:
Piegādātāja izstrādes un testa vides izveidi un uzturēšanu;
TIS uzturēšanu un kļūdu novēršanu (Izņemot kļūdas, uz kurām attiecas SIA „E-Synergy” garantijas saistības);
Konsultāciju sniegšanu;
Nelielu uzlabojumu izstrādi;
Izmaiņu pieprasījumu realizāciju.
Pieteikumu klasifikācija:
Pieteikumi tiek iedalīti šādos veidos:
	Veids
	Raksturojums

	Kļūda
	Kļūda ekspluatācijā esošā Sistēmā, uz kuru neattiecas garantijas saistības.

	Izstrādes kļūda
	Kļūda, kura konstatēta izstrādātās programmatūras testēšanas procesā. Uz izstrādes kļūdām neattiecas kļūdu novēršanas termiņi.

	Kļūda, uz kuru attiecas garantijas saistības
	Kļūda, uz kuru attiecas SIA “E- Synergy” garantijas saistības. 

	Konsultācija
	Situācija, kad Pasūtītājam ir nepieciešams saņemt Piegādātāja ekspertu atbalstu noteiktu sev neskaidro jautājumu risināšanai vai papildu informācijas iegūšanai par Sistēmas funkcionālajām iespējām, t.sk., piesaistot Piegādātāja ekspertus apmācību pasākumu veikšanai Pasūtītāja nodarbinātajiem par Sistēmas funkcionalitāti un darbības nosacījumiem.

	Izmaiņu pieprasījums
	Jaunas funkcionalitātes pievienošana vai esošās funkcionalitātes izmaiņas, kuras nepieciešamas Sistēmas pilnvērtīgai darbībai un nav saistītas ar programmatūras kļūdas vai neatbilstības prasībām novēršanu.

	Neliels uzlabojums
	Neliels uzlabojums ir izmaiņu pieprasījums, kurš atbilst kādai no turpmāk minētajām pazīmēm:
a) tā realizācijas izmaksas, novērtējot to pēc ekspertu metodes (turpmāk – ātrais novērtējums), nepārsniedz 1500,00 EUR (Vienu tūkstoti piecus simtus euro);
b) tā realizācija neietekmē Sistēmas arhitektūru;
c) tā ietvaros nav nepieciešams izstrādāt jaunu funkcionālo apgabalu;
d) izmaiņu pieprasījuma realizācijai nav nepieciešams veikt padziļinātu analīzi, izmaiņu pieprasījuma uzdevums ir definējams ALM uzdevumā.

	Datu labošana
	Situācija, kad ir nepieciešams labot lietotāja nepareizi ievadītus datus, kā arī dokumentus, kuri sagatavoti, izmantojot kļūdainus datus.


Kļūdām tiek piešķirtas šādas kategorijas:
	Kategorija
	Problēmas īss raksturojums

	1.Avārija
	Sistēmas stāvoklis, kad ir notikusi pilnīga Sistēmas darbības apstāšanās un/vai darbu ar Sistēmu nav iespējams turpināt. Nav pieejamas Sistēmas ietvaros izveidotās datu apmaiņas ar citām informācijas sistēmām, un šo situāciju ir izraisījušas Sistēmas darbības problēmas vai izpildās viens no šādiem kritērijiem:
1. vidējā aplikāciju serveru procesora noslodze 24 h laikā ir tikai pieaugusi, pieaugums sasniedz vismaz 2 reizes un nesamazinās;
1. atvērto datu bāzu sesiju skaits nesamazinās un 24 h laikā ir tikai pieaudzis;
1. konstatēta Sistēmas ievainojamība, kura rada iespēju trešajām personām nesankcionēti piekļūt sistēmai Sistēmas datu noplūdes risku.
Sistēmas drošības problēmas, kuras klasificētas kā kritiskas (Infrastruktūras resursu failu nolasīšanas un ierakstīšanas nepilnības; Attālināta komandu izpilde; SQL injekcijas; Pieeja kritiskiem datiem (piemēram, sistēmas līmeņa lietotāju parolēm); Kritiska nepilnība (piemēram, lietotāja konta pārņemšana), kura ietekmē lielu skaitu aplikācijas lietotāju) tiek klasificētas kā avārija.


	2.Kritiska kļūda
	Sistēmas stāvoklis, kad ir iestājusies noteikta Sistēmas moduļa vai funkcionalitātes darbības apstāšanās vai attiecīgā funkcionalitāte darbojas nekorekti. Nav iespējas izmantot citus risinājumus attiecīgās situācijas apiešanai, piemēram, lietojot citu Sistēmas funkcionalitāti, ievadīto datu zudumi vai kļūdaini aprēķini.
Ļoti augstas ietekmes drošības problēmas (Iespēja izmainīt aplikācijas lietotāju datus vai skatīties konfidenciālus datus; Nepilnības, kuras var apdraudēt liela skaita aplikācijas lietotāju datu integritāti vai konfidencialitāti; Lietotāja tiesību eskalācija līdz aplikācijas administratīvā lietotāja tiesībām) tiek kvalificētas kā nopietnas kļūdas.


	3.Būtiska kļūda
	Sistēmas stāvoklis, kad ir notikusi noteiktas Sistēmas funkcionalitātes apstāšanās vai attiecīgā funkcionalitāte darbojas nekorekti, bet ir iespējams izmantot citus risinājumus attiecīgās situācijas apiešanai, piemēram, lietojot citu Sistēmas funkcionalitāti, kļūda neizraisa datu zudumus vai kļūdainus aprēķinus.
Augstas ietekmes drošības problēmas (Iespēja skatīties aplikācijas lietotāju datus; Lietotāja tiesību eskalācija; Nepilnības, kuras var apdraudēt ierobežota skaita aplikācijas lietotāju datu integritāti vai konfidencialitāti) tiek kvalificētas kā kļūdas.


	4.Nebūtiska kļūda
	Sistēmas stāvoklis, kad ir identificēta kādas Sistēmas funkcionalitātes darbības nepilnība, kas apgrūtina Sistēmas izmantošanu, tomēr attiecīgā situācija neietekmē konkrētas Sistēmas funkcionalitātes kopīgu izmantošanu.


Esošās situācijas apraksts
Iepirkuma līguma sfērā (turpmāk – Pakalpojumu sfēra) ietilpst šādas TIS sastāvdaļas: 
„TIS1 un DIS” – mantojuma sistēma, kuras izstrāde uzsākta 1998.gadā. Kopš šā laika Sistēma tikusi modernizēta un pašlaik nodrošina tiesu darba vidi civillietās, krimināllietās un administratīvajās lietās. TIS1 un DIS kļūdu labošana ir iekļauta šā iepirkuma sfērā.

TIS2, e-lietas platforma
TIS2 kā pamatdarbības informācijas sistēma, e-lietas platforma kā datu aprites risinājumus un e-lietas portāls kā tīmekļvietne, kas izstrādāta saskaņā ar Tiesu administrācijas un AS “Emergn” un SIA “E- Synergy” 29.01.2019. līgumus Nr. 4.2-18/23-19 “Par Tiesu informatīvās sistēmas attīstību un E-lietas komponentes izstrādi”. TIS2 nodrošina tiesu darba vidi administratīvā pārkāpuma lietās ,e-lietas platforma un e-lietas portāls nodrošina datu apmaiņu un pieejamību lietas dalībniekiem visos lietu veidos.

TIS2 un E-lietas komponentes ietvaros 2024.gadā ir ieviesta šāda funkcionalitāte, kurai ir spēkā  izstrādātāja garantijas saistības: 
	Pasūtījuma Nr.
	Nosaukums

	4.2-6/194-21/V41/173-23
	Pavēstes un paziņojuma nosūtīšana TIS2


	4.2-6/194-21/V40/163-23
	Anonimizācijas rīka pilnveidojumi


	4.2-6/194-21/V54/159-24
	AVR rīka pilnveidojumi


	4.2-6/194-21/V35/139-23
	Administratīvā procesa pārcelšana uz TIS2


	4.2-6/194-21/V56/168-24
	TIS2 un E-pierādijumu platfomas (eEvidence) vienota identifikācija


	4.2-6/194-21/V57/171-24
	Advokātu kalendāra pilnveide e-lietas portālā (mēneša skats)

	4.2-6/194-21/V58/175/24
	Lietas dalībnieka kalendārs e-lietas portālā




Ar TIS1, TIS2 un e-lietas platformas dokumentāciju un testa vidi Pretendentiem būs iespējams iepazīties klātienē, iepriekš piesakoties Pasūtītāja kontaktpersonai.
Izmantotā programmatūra
	Programmatūra
	Licence

	"TIS1 un DIS" mantojuma sistēmu tehnoloģiskie risinājumi

	Windows Server 
	Windows Server Standard

	Debian linux
	Vairākas atvērtā koda licences (skat.
https://www.debian.org/legal/licenses/) 

	Bootstrap
	MIT License

	Docker
	Apache License 2.0

	Git
	GPLv2, LGPLv2.1
(https://en.wikipedia.org/wiki/GNU_General_Public_License)

	NET Framework
	Microsoft .NET Framework Redistributable EULA

	ASP .NET MVC
	Apache License 2.0

	.NET Core
	MIT License

	MySQL
	GPLv2 License (https://opensource.org/licenses/gpl-2.0.php)

	Drupal 7
	GPLv2 (https://en.wikipedia.org/wiki/GNU_General_Public_License)

	Orchard CMS
	Atvērtā koda licence
(https://github.com/OrchardCMS/Orchard/blob/dev/LICENSE.txt)

	Kernel 2.6.32-5-amd64
	GPLv2 License (https://opensource.org/licenses/gpl-2.0.php) (https://en.wikipedia.org/wiki/GNU_General_Public_License)

	Visual FoxPro 9+
	Visual FoxPro 9.0 Proffesional maksas licence, kas ir jau iegādāta 

	MS SQL 
	Developer Edition

	MariaDB datubāze
	GPLv2 License (https://opensource.org/licenses/gpl-2.0.php) (https://en.wikipedia.org/wiki/GNU_General_Public_License)

	Apache 
	Apache License 2.0

	PHP 
	PHP Licence 3.01 (https://www.php.net/license/3_01.txt)

	Apache Tomcat
	Apache License 2.0

	OpenJDK Java 
	GPLv2 License (https://opensource.org/licenses/gpl-2.0.php)
(https://en.wikipedia.org/wiki/GNU_General_Public_License)

	Adobe LiveCycle Designer 
	Maksas licence, kas ir jau iegādāta
(https://www.cdwg.com/product/adobe-livecycle-designer-11-license/3139733)

	Adobe Acrobat  Standard
	Maksas licence, kas ir jau iegādāta

	ChilKat 
	Maksas licence, kas ir jau iegādāta
(https://www.chilkatsoft.com/license.asp)

	Apache Solr
	Apache License 2.0

	eParaksts Java Libraries 2
	Bezmaksas licence, kas iegūta pēc pieprasījuma (https://www.eparaksts.lv/lv/izstradatajiem/Java_eDOC_bibliotekas)

	React
	MIT License

	OpenOffice OOConvert
	GNU Lesser GPL License, Version 3

	ABBYY FineReader Engine 
	Developer Proffesional maksas licence, kas ir jau iegādāta

	MinIO
	GNU AGPL v3

	SoapUI
	 EUPL, Version 1.1

	Gotenberg
	MIT License

	Unoconv Webservice
	MIT License (https://github.com/zrrrzzt/docker-unoconv-webservice/blob/master/LICENSE)

	TIS 2 un E-lietas platformas risinājumi

	Vault
	Mozilla Public License 2

	SonarQube
	GNU Lesser GPL License, Version 3

	Docker Swarm
	Apache 2.0

	Traefik
	MIT License

	InfluxDB
	MIT License

	GraphQL
	MIT License

	Prometheus
	Apache 2.0

	Portainer
	zlib License

	Portus
	Apache 2.0

	Consul
	Mozilla Public License 2.0

	Fabio
	MIT License

	RabbitMQ
	Mozilla Public License 1.1

	Logstash
	Apache License Version 2.0

	Jaeger
	Apache License Version 2.0

	BaGet
	MIT License

	Verdaccio
	MIT License

	Jenkins
	MIT License

	MS SQL Server Standard
	SQL Server Standard Core Open (2 licenses) No level Government CoreLicense Qlfd (SQLSvrStdCore 2017 OLP 2Lic NL Gov CoreLic Qlfd)

	.NET 
	MIT License

	React
	MIT License

	Bootstrap
	MIT License

	Redis
	The 3-Clause BSD License (https://opensource.org/licenses/BSD-3-Clause)

	NodeJS
	MIT License

	Visual Studio 
	Visual Studio Community

	Visual Studio Code
	MIT License

	Zabbix
	GNU General Public License 

	Nginx
	2-clause BSD-like license (https://nginx.org/LICENSE)

	MinIO
	GNU AGPL v3

	ElasticSearch
	Server Side Public License (SSPL)

	Kibana
	Elastic License 2.0

	ElastAlert
	Apache License 2.0

	MariaDB datubāze
	GPLv2 License (https://opensource.org/licenses/gpl-2.0.php) (https://en.wikipedia.org/wiki/GNU_General_Public_License)

	KeyCloak
	Apache License 2.0

	SoapUI
	 EUPL, Version 1.1

	Gotenberg
	MIT License

	Unoconv Webservice
	MIT License (https://github.com/zrrrzzt/docker-unoconv-webservice/blob/master/LICENSE)

	Apache Solr
	Apache License 2.0

	MongoDB
	Apache License 2.0

	SignalR
	Apache License 2.0

	HangFire
	MIT License

	PuppeteerSharp
	MIT License

	PostgreSQL
	OSI-approved PostgreSQL Licence

	MUI X
	MIT License

	Pytorch
	BSD 3-Clause License

	BERT-NER
	MIT License

	FFmpeg 
	GNU Lesser General Public License version 2.1 




Kļūdu statistika
Kopējais pieteikumu skaits 2023.gadā – 1177 pieteikumi.
Kopējais pieteikumu skaits līdz 2024.gada 1.septembrim – 776 pieteikumi.
	Prioritāte
	Pieteikumu skaits

	Avārija
	13

	Kritiska kļūda
	28

	Kļūda
	59

	Konsultācijas un datu labošana
	666


Vispārīgās prasības

	Prasības nr.p.k.
	Apraksts

	FP-01 
	Iepirkuma priekšmets un tvērums
Iepirkuma mērķis ir izvēlēties Pretendentu, kurš nodrošinās TIS1, TIS2 un E-lietas komponenšu uzturēšanu un kļūdu novēršanu 48 mēnešus no iepirkuma līguma parakstīšanas brīža, veiks izmaiņu pieprasījumu realizāciju, kā arī nodrošinās izstrādāto papildinājumu garantiju.

	FP-02  
	Piegādātājam jānodrošina visiem veiktajiem darbiem garantijas apkalpošana 12 mēnešu laikā no nodevumu nodošanas-pieņemšanas akta parakstīšanas brīža vai nodevumu uzstādīšanas produkcijas vidē dienas (atkarībā no tā, kurš notikums iestājies pirmais). 

	FP-03 
	Piegādātājam ir jānodrošina visu darbu nodevumu integritāte un jāveic izsekojamas izmaiņas nodevumu dokumentācijas nodevumos (dokumentācijai jābūt elektroniski rediģējamā (MS Word atpazīstamā) formātā. 



TIS izstrādes un Piegādātāja testa vides izveide

	FP-04 
	Pasūtītājs pēc iepirkuma līguma noslēgšanas un Piegādātāja darbinieku konfidencialitātes apliecinājumu saņemšanas 3 (trīs) darba dienu laikā nodod Piegādātājam:
· Sistēmas pirmkodu;
· Sistēmas dokumentāciju;
· Testa datu kopu kopiju.

	FP-05 
	Ne vēlāk, kā 45 dienu laikā, skaitot no Līguma noslēgšanas dienas Piegādātājam uz sava rēķina jānodrošina izstrādes vides un Piegādātāja testa vides izvietošanai nepieciešamā aparatūra un licencēta standartprogrammatūra. Izstrādes un testa vides jāuzstāda un jāizvieto Piegādātāja vai trešās personas datu centrā, nodrošinot kas atbilst ISO27001 standarta prasībām. Sistēmas izstrādes un testa vides programmatūrai jābūt licencētai, atbilstoši programmatūras ražotāja licencēšanas noteikumiem.

	FP-06 
	Testa vides loģiskajai uzbūvei un tehniskajai arhitektūrai jābūt saskaņotai ar Pasūtītāja testa vides loģisko uzbūvi un arhitektūru, tomēr ir pieļaujama zemākas veiktspējas tehnisko resursu izmantošana. Izpildītājam jānodrošina testa datu aktualitāte,

	FP-07 
	Ne vēlāk kā  45 dienu laikā, skaitot no Līguma noslēgšanas dienas, Piegādātājam jānodrošina Pasūtītājam pieejama projekta bibliotēka un koda bibliotēka.
Programmatūras koda bibliotēkas konfigurācijai jābūt saskaņotai ar Pasūtītāju. Jānodrošina iespēja pārņemt no Pasūtītāja koda bibliotēkas programmatūras izmaiņas.

	FP-08 
	Ne vēlāk kā 45 (četrdesmit piecu) dienu laikā, skaitot no iepirkuma līguma noslēgšanas, Izpildītājam jānodrošina ALM uzstādīšana un vismaz 10 (desmit) ALM licenču nodošana Pasūtītājam.

	FP-09 
	Izpildītājam ir jānodrošina, ka, izmantojot ALM, tam ir iespējams apstrādāt vismaz šādus Pasūtītāja pieteikuma statusus (uzsākot iepirkuma līguma izpildi, kā arī visā iepirkuma līguma izpildes laikā Pasūtītājs ar Izpildītāju var precizēt pieteikumu statusus un veicamās darbības, par to savstarpēji vienojoties):
· Reģistrēts ar unikālu identifikācijas numuru;
· Pieteikuma veids (skat.1.4.1.)
· Kļūdas kategorija (skat.1.4.2.)
· Sniegta reakcijas laika atbilde;
· Saskaņota reakcijas laika atbilde;
· Izvērtēšanā;
· Vērtējums saskaņots; 
· Sniegta konsultācija; 
· Pieteikums izstrādē;
· Piegādāts risinājums;
· Risinājums nodots testēšanā;
· Risinājums pieņemts/risinājums noraidīts.
Katram pieteikumam ir jābūt iespējai:
· Pievienot datni vai datnes;
· Uzturēt komunikāciju par pieteikuma virzību (jautājumi, atbildes)
ALM risinājumam jānodrošina iespēja mērīt laika intervālus starp statusu pārejām. Statuss „Risinājums noraidīts” atgriež pieteikumu statusā „Pieteikums izstrādē”.
ALM risinājumam jānodrošina API pieteikumu informācijas pārņemšanai no Pasūtītāja izmantotās pieteikumu sistēmas “Jira”.
Pasūtītājam jābūt iespējai izveidot atskaites par visiem pieteikumiem, kā arī izmantot vismaz šādus filtrus:
· Atskaites periods;
· Pieteikuma veids;
· Kļūdas kategorija; 
· Pieteikumi, kuriem kavēts reakcijas laiks;
· Pieteikumi, kuriem kavēts kļūdas novēršanas laiks.

	FP-010 
	Ne vēlāk kā 45 (četrdesmit piecu) dienu laikā, skaitot no iepirkuma līguma noslēgšanas, Izpildītājam jānodrošina Pasūtītāja piekļuve Piegādātāja darbalaika uzskaites sistēmai. 

	FP-011 
	Darbalaika uzskaites sistēmā jānodrošina:
· Patērētā laika uzskaite katram pieteikumam, kurš pieteikts kā kļūda, garantijas kļūda, konsultācija, datu labošana vai neliels uzlabojums;
· Personalizēta darba laika uzskaite (jānodrošina iespēja redzēt katra līguma izpildē iesaistītā darbinieka nostrādāto darba laiku konkrētā pieteikumā);
· Iespēja izgūt atskaites par patērēto darba laiku, atbilstoši pieteikumu veidiem
Nostrādātā darba laika uzskaite jānodrošina ar precizitāti līdz 15 minūtēm.

	FP-012 
	Pretendentam tehniskajā piedāvājumā jāiesniedz detalizēts apraksts, kādā veidā tiks nodrošināta Sistēmas izstrādes un testa vides izveide un uzturēšana. 



Sistēmas uzturēšana un kļūdu novēršana.
	FP-013 
	Izstrādes un testa vides uzturēšana.
· Piegādātājam visā iepirkuma līguma izpildes laikā jānodrošina Izpildītāja testa vides darbība, veicot testa vides (t.sk. ārējās saskarnes emulatoru, veiktspējas testēšanas rīka) uzturēšanu, kļūdu labošanu un papildināšanu atbilstoši produkcijas vidē veiktajām izmaiņām.
· Laikā, kad netiek veikta izstrādātās programmatūras vai kļūdu labojumu testēšana, Izpildītāja testa vidē uzstādītajai programmatūrai jāatbilst Pasūtītāja produkcijas vidē uzstādītajai programmatūrai.

	FP-014 
	Programmatūras kļūdu novēršana (šī sadaļa neattiecas uz garantijas kļūdām, izmaiņu pieprasījumiem un nelieliem uzlabojumiem):
1) Pasūtītājs reģistrē pieteikumu ALM, kas satur informāciju nepieciešamajiem uzturēšanas un atbalsta pakalpojumiem, un uzstāda statusu "Reģistrēts".  Izpildītājs precizējošu informāciju par pieteikumu var saņemt pieteikuma komentārā, pieprasot precizējošo informāciju.
2) Gadījumā, ja no Pasūtītāja vai Izpildītāja neatkarīgu iemeslu dēļ nav pieejams ALM, Izpildītājs sarakstei ar Pasūtītāju vai pieteicēju var izmantot e-pastu. Kad datu apmaiņa ir atjaunota, Izpildītājs informāciju reģistrē ALM. Pušu kontaktpersonām vienojoties, saraksti var reģistrēt arī Pasūtītājs, reģistrējot informāciju ALM.
3) ALM tiek norādīti vismaz šāda pieteikuma informācija: ID Nr., Reģistrācijas datums, Kategorija, Pieteicējs, Nosaukums, Detalizēts apraksts, Pielikumi un cita informācija, ja nepieciešama Pieprasījuma apstrādei.
4) Iepirkuma līgumā norādītajai Izpildītāja kontaktpersonai Pasūtītājs var pieteikt pieteikumu e-pastā, mutiski tikšanās laikā vai telefonsarunā, vai citādi informējot Izpildītāju – šādā gadījumā pieteikuma sākotnējo reģistrāciju veic Izpildītājs.
5) Reakcijas laiks. Kā reakcijas laiks tiek uzskaitīts laika posms starp problēmpieteikuma pieteikšanu un reakcijas laika atbildes saņemšanu ALM vidē.
6) 1.-4. kategorijas problēmpieteikumu saņemšanas gadījumā Izpildītājam reakcijas laikā jāsniedz reakcijas laika atbilde, kurā:
a. Jāapstiprina pieteikuma pieņemšana;
b. jāraksturo problēmas novēršanas veids, ja zināms (piemēram, nepieciešams veikt izmaiņas programmatūrā un/vai datubāzē);
c. ja nepieciešams, jānorāda Pasūtītāja veicamās darbības, lai problēmu lokalizētu (piemēram, rekomendācijas, kas novērš iespējamu tālāku datubāzes bojājumu rašanos, atjauno vispārējo funkcionalitāti);
d. pieteikuma kategorija , ja tā atšķiras no Pasūtītāja norādītās kategorijas.
7) Reakcijas laika atbildi Izpildītājs reģistrē ALM vidē, 1. vai 2. kategorijas kļūdas gadījumā par reakcijas laika atbildi telefoniski informē Pasūtītāja kontaktpersonu.
8) Gadījumā, ja kļūdu nav iespējams atkārtot vai kļūdas cēlonis ir lietotāja kļūda, Izpildītājs noraida problēmpieteikumu.
9) Problēmas novēršanas laiks ir laiks no reakcijas laika atbildes saskaņošanas līdz risinājuma, kurā nav iespējams atkārtot pieteikto problēmu, piegādei vai risinājuma, kurš ļauj problēmas kategorijas pakāpi pazemināt par 1 (vienu) līmeni, piegādei. Problēmas novēršanu problēmpieteikumu vidē apstiprina Pasūtītājs.

	FP-015 
	Maksimāli reakcijas un problēmas novēršanas laiki:
	Kategorija
	Reakcijas laiks
	Novēršanas laiks

	Avārija (1)
	2 stundas
	2 stundas

	Kritiska kļūda (2)
	2 stundas
	4 stundas

	Būtiska kļūda (3)
	2 stundas
	2 darba dienas

	Nebūtiska kļūda (4)
	2 stundas
	10 darba dienas

	Datu labošana
	2 stundas
	1 darba diena




	FP-016 
	Kļūdas novēršanas termiņu Pasūtītājs var pagarināt, ja: 
· Kļūdas novēršanai ir nepieciešama padziļināta izpēte jeb nepieciešams meklēt apvadceļu problēmai, kuras cēlonis ir novecojušas tehnoloģijas (attiecībā uz kļūdām, kuras pieteiktas par TIS1);
· Kļūdas cēlonis ir datu apmaiņa ar citu informācijas sistēmu (šādā gadījumā kļūdas novēršanas termiņu pagarina par laiku, kāds nepieciešams, lai identificētu datu apmaiņas problēmu, veiktu kļūdas novēršanai nepieciešamo darbību saskaņošanu ar saistītās sistēmas pārzini un veiktu labojumus saistītajā sistēmā, ja tādi nepieciešami;
· Kļūdai ir zema ietekme uz Pasūtītāja darbību 

	FP-017 
	Kļūdas labojuma piegāde tiek veikta saskaņā ar piegādes procedūru.
Kļūdas labojumu Pasūtītājs testē atbilstoši Tehniskās specifikācijas prasībā FP-50 noteiktajai kārtībai. Laiks no kļūdas labojuma piegādes uz Pasūtītāja servera līdz testēšanas pabeigšanai netiek ieskaitīts kļūdas novēršanas laikā (Tehniskās specifikācijas prasība FP-15);
Ja kļūdas labojuma testēšana ir veiksmīga, Pasūtītājs uzstāda kļūdas labojumu produkcijas vidē;
Ja kļūdas labojums nav uzstādāms testa vidē vai testēšanas laikā tiek konstatēts, ka pieteiktā kļūda nav novērsta vai radītas jaunas programmatūras kļūdas, Pasūtītājs ALM sistēmā atsaka piegādi. 1. kategorijas kļūdas gadījumā par piegādes atteikumu Pasūtītājs informē Izpildītāja kontaktpersonu. Piegādes atteikuma gadījumā kļūdas novēršanas laika uzskaite tiek atjaunota ar piegādes atteikuma brīdi.



Kļūdu, uz kurām attiecas  garantijas saistības, pārvaldība.
	FP-018 
	Pasūtītājs nodrošina Izpildītājam pilnvarojumu pieteikt SIA „eSynergy” kļūdas, uz kurām attiecas SIA „eSynergy” garantijas saistības, kā arī pieņemt un testēt kļūdu labojumus, atbilstoši kārtībai un procedūrām, kādas noteiktas Tiesu administrācijas un SIA “eSynergy” 07.10.2021. līgumā Nr. Nr. 4.2-6/194-21 “Par Tiesu informatīvās sistēmas un e-lietas koplietošanas komponenšu platformas uzturēšanu, apkalpošanu un papildinājumu izstrādi”.

	FP-019 
	Pieteiktās kļūdas, uz kurām attiecas garantijas saistības, Izpildītājam jāeskalē SIA „eSynergy”, ja:
1) Kļūda reģistrēta sistēma/ modulī, kuram nav veikti papildinājumi;
2) Kļūdu iespējams atkārtot programmatūrā, kura nodota uzturēšanai tehniskās specifikācijas prasībā FP-94 noteiktajā kārtībā.

	FP-020 
	Kļūdas novēršanai veiktās izmaiņas Izpildītājam jāintegrē uzturamās sistēmas pirmkodā, jāveic testēšana, lai pārliecinātos, ka kļūda ir novērsta un jāpiegādā Pasūtītājam atbilstoši Tehniskās specifikācijas 12.sadaļas noteikumiem.




Konsultācijas
	FP-021 
	Konsultācijas var ietvert, neaprobežojoties ar:
1) Sistēmu administratoru atbalstu, konfigurācijas atbalstu.
2) Lietotāju konsultācijas / apmācības.
3) Piedalīšanos Sistēmas attīstības plānošanas sanāksmēs.
4) Atbalsta sniegšanu trešajām personām.
5) atvērtā pirmkoda programmnodrošinājuma tehnisko atbalstu – programmatūras esošo versiju jauninājumu piegādi un atbalstu uzstādīšanai Pasūtītāja puses akcepttesta un produkcijas vidēs.
6) Standartprogrammatūras jauninājumu uzstādīšanas atbalstu.
7) Pasūtītāja prasību analīzi papildinājumu izstrādei vai sistēmas integrācijai ar trešo personu informācijas sistēmām.

	FP-022 
	Pasūtot konsultācijas, Pasūtītājs ALM vidē pie pieteikuma norāda šādu informāciju:
1) Konsultācijas veids (klātienes/neklātienes konsultācija).
2) Izpildītājam uzdotais jautājums.
3) Konsultācijas svarīgums.
4) Nepieciešamais konsultācijas termiņš.

	FP-023 
	Izpildītājs nodrošina konsultācijas sniegšanu ne vēlāk, kā:
1) 8 (astoņu) stundu laikā kritiski svarīgā gadījumā.
2) 3 darba dienu laikā – pārējos gadījumos.

	FP-024 
	Izpildītājs pēc konsultācijas sniegšanas reģistrē sniegto konsultāciju ALM, patērēto laiku – darba laika uzskaites sistēmā. Kā konsultācijas sniegšanai patērētais laiks tiek ieskaitīts klātbūtnē pavadītais laiks un laiks, kāds nepieciešams, lai sagatavotu konsultāciju.
Pasūtītājs ALM apstiprina vai noraida saņemto konsultāciju. Ja Pasūtītājs noraidījis konsultāciju, Pasūtītājs vienuma komentārā sniedz noraidīšanas iemeslu un Izpildītājam ir pienākums novērst Pasūtītāja norādītos trūkumus un sniegt kvalitatīvu konsultāciju.



Izmaiņu pieprasījumi
	FP-025 
	Izmaiņu pieprasījumus ierosina Pasūtītājs:
1) Normatīvo aktu izmaiņu gadījumā.
2) Lietotāju prasību izmaiņu gadījumā.
3) Ieviešot jaunas standartprogrammatūras versijas.
4) Citos gadījumos, kad tas nepieciešams Pasūtītājam.
Pasūtītājs izmaiņu pieprasījumu ievieto ALM

	FP-026 
	Pēc izmaiņu pieprasījuma realizācijas Piegādātājs veic izmaiņu pieprasījuma analīzi, nepieciešamības gadījumā organizējot intervijas ar Pasūtītāja personālu.
Pēc izmaiņu pieprasījuma analīzes veikšanas Izpildītājs ALM vidē iesniedz izmaiņu pieprasījuma realizācijas piedāvājumu, kurā norāda: 
1) Realizējamo funkcionālo prasību aprakstu lietotājstāstu līmenī.
2) Darbu izpildes termiņa piedāvājumu un darbietilpības novērtējumu, kas noteikts atbilstoši darbietilpības novērtējumam.
Katrs novērtētais izmaiņu pieprasījums tiek iekļauts projekta uzkrājumā

	FP-027 
	Pasūtītājs un Izpildītājs sasauc izmaiņu vadības padomi, kurā vienojas par kārtējā laidienā iekļaujamiem izmaiņu pieprasījumiem (laidiena backlog), to darbietilpību, un laidiena piegādes plānu, nepieciešamo Pasūtītāja iesaisti, par ko noslēdz vienošanos par laidiena izstrādi. Laidiena piegādes termiņš nevar pārsniegt 6 (sešus) mēnešus, no vienošanās par izmaiņu pieprasījumu realizācijas tajā skaitā laiku, kāds nepieciešams laidiena akcepttestēšanai.
Izmaiņu pieprasījumu izstrāde tiek uzsākta pēc vienošanās par izmaiņu pieprasījumu realizāciju noslēgšanas

	FP-028 
	Ja, veicot detalizētu Pasūtītāja vajadzību analīzi, Izpildītājs konstatē izmaiņas no sākotnējām prasībām vai jaunas prasības, kas sākotnēji nav paredzētas laidiena ietvaros, Izpildītājs piesaka izmaiņu pieprasījumu. Pasūtītājs izskata Izpildītāja pieteiktos izmaiņu pieprasījumus un pieņem lēmumu par tā iekļaušanu projekta uzkrājumā vai atteikumu.

	FP-029 
	Vienošanās izpildes ietvaros, Pasūtītājam un Izpildītājam vienojoties, Puses pēc nepieciešamības var palielināt vienošanās darbietilpības apjomu, ja  tiek iekļauta jauna iepriekš neparedzēta funkcionalitāte, var aizstāt vienošanā ietvertās prasības ar citām prasībām atbilstoši Pasūtītāja vajadzībām un prioritātēm, var samazināt vienošanās darbietilpības apjomu, ja Pasūtītājam prasību realizācijas vairs nav nepieciešama vai  prasību turpmāka izstrāde nav lietderīga. Atbilstoši darbietilpības apjoma izmaiņām var tikt precizēts vienošanās piegādes termiņš

	FP-030 
	Pēc visu vienošanās paredzēto darbu veikšanas Izpildītājs veic laidiena testēšanu, dokumentēšanu un laidiena sagatavošanu piegādei atbilstoši apstiprinātajam laidiena izpildes plānam.



Nelieli uzlabojumi
	FP-031 
	Nelielus uzlabojumus Pasūtītājs piesaka ALM.

	FP-032 
	Izpildītājs norāda uzlabojumā darbietilpību (pēc ekspertu metodes) un realizācijas termiņu, sniedzot atbildi:
1) ne vēlāk, ka 8 (astoņu) stundu laikā kritiska svarīguma gadījumā.
2) 24 (divdesmit četru) stundu laikā – pārējos gadījumos.

	FP-033 
	Ja Pasūtītājs akceptē uzlabojuma darbietilpību un realizācijas termiņu, Pasūtītājs ALM uzstāda statusu "Vērtējums akceptēts". Gadījumā, ja Pasūtītājs nepiekrīt izmaiņu pieprasījuma novērtējumam, Izpildītājam ir pienākums sastādīt uzlabojuma darbietilpības novērtējumu atbilstoši darbietilpības novērtējuma tabulai.
Darbus pie nelielu uzlabojuma realizācijas Izpildītājs uzsāk pēc statusa "Vērtējums akceptēts" uzstādīšanas.

	FP-034 
	Pēc nelielu uzlabojumu izpildes un to piegādes Pasūtītājs veic to funkcionālo testēšanu (atbilstoši Tehniskās specifikācijas prasībai FP-50) un veiksmīgas testēšanas gadījumā ALM atzīmē uzlabojumu kā realizētu.



 Datu labošana
	FP-035 
	Datu labošanu Pasūtītājs pasūta ar ALM pieprasījumu, kurā norāda kļūdas identifikāciju (piemēram, lietas numurs, dokumenta datums vai ieraksta lauks), kļūdaino vērtību un pareizo vērtību.

	FP-036 
	Kļūdas labošanu Piegādātājs veic Sistēmas produkcijas vidē. Par katru kļūdas labojumu saglabājami audita pieraksti, kuros identificēts  ALM pieprasījumsv.


Dokumentācijas pārvaldība
	FP-037 
	Izpildītājam visā līguma izpildes laikā ir pienākums uzturēt aktualizētu programmatūras dokumentācijas bibliotēku.

	FP-038 
	Aktualizēti programmatūras dokumentācijas vienumi jāievieto bibliotēkā pēc dokumentētās programmatūras sekmīgas notestēšanas Piegādātāja pusē. Veicot dokumentācijas vienumu ievietošanu bibliotēkā, jāaktualizē visa projekta bibliotēkas dokumentācija, lai tā nodrošinātu atbilstību faktiskajai situācijai. Visā iepirkuma līguma izpildes laikā bez aktuālo darba versiju uzturēšanas vienmēr jāsaglabā arī visas Pasūtītājam iesniegto nodevumu versijas

	FP-039 
	Izpildītājam jānodrošina versiju kontrole visiem dokumentācijas veidiem

	FP-040 
	Izpildītājam jāuztur vismaz šādi dokumentācijas vienumi:
1) Funkcionālo prasību dokumentācija – iepirkuma līguma izpildes gaitā Izpildītājam programmatūras bibliotēkā jāuztur esošās Sistēmas aktuāla funkcionālo prasību dokumentācija – vismaz lietotājstāstu vai lietotāju scenāriju līmenī;
2) Sistēmas programmatūras arhitektūra – vismaz vienumu apraksts un funkcionalitātes sadalījums;
3) Sistēmas saskarņu apraksts;
4) Aministratora rokasgrāmata: prasības Sistēmas darbības videi un standartprogrammatūras konfigurācijas parametri, Sistēmas uzstādīšanas instrukcijas, Izmaiņu un papildinājumu uzstādīšanas procedūra;
5) Lietotāja rokasgrāmata videoapmācības formātā.



Izstrādes un piegāžu pārvaldība
	FP-041 
	Pirmkoda pārvaldība
TA pārvaldītajā platformā izvietoto risinājumu pirmkoda pārvaldībai un glabāšanai tiek izmantots centralizēts rīks Gitlab. GitLab ir visaptveroša DevOps platforma, kas pirmkoda pārvaldības un programmatūras izstrādes efektivitātes uzlabošanai nodrošina versiju kontroli, nepārtrauktu integrāciju (CI), nepārtrauktu piegādi (CD) un sadarbības rīkus (nepārtrauktas integrācijas/nepārtrauktas piegādes apraksts pievienots sadaļā Piegāžu pārvaldība). Lai pārvaldītu pirmkoda izmaiņas un versijas, GitLab izmanto izplatītu versiju kontroles sistēmu Git. 
Lai uzlabotu sadarbspēju un izvairītos no neparedzētām kļūdām piegādes un testēšanas procesos, turpmāk aprakstā un arī pirmkoda pārvaldībā tiek lietoti standarta programmatūras termini, tos netulkojot, un izmantots latīņu alfabēts.
Pirmkoda pārskatīšanai tiek izmantota Gitlab iebūvētā funkcionalitāte - “Merge Requests (MR)”. Pirmkoda pārskatīšana ir svarīgs posms izstrādes procesā, lai veicinātu sadarbību un uzlabotu pirmkoda kvalitāti projekta izstrādes vai uzturēšanas gaitā. 
Viena no galvenajām un svarīgākajām funkcijām, kas jāpielieto programmatūras izstrādē ir Gitlab zarošana, jeb “Branching”.  Šī funkcija ļauj izstrādātājiem strādāt pie dažādām funkcijām vai izmaiņām paralēli. Zarošanas izmantošana palīdz izvairīties no konfliktiem un nodrošina pirmkoda stabilitāti.

	FP-042 
	GIT zarošanās darba plūsmas
Jauna risinājuma izstrādē, vai esoša risinājuma uzturēšanā jāievēro sekojoša GIT zarošanās darba plūsma “git branching workflow”:
1) Pamatā tiek uzturēts galvenais zars: master – galvenais attīstības zars, kurā tiek integrētas visas jaunās funkcionalitātes pēc to pārskatīšanas (MR). Kad pienāk laiks sagatavot piegādi uz testa/produkcijas vidēm, versija tiek uzbūvēta no šī zara.
2) Papildus zari risinājuma funkcionalitātes papildinājumu izstrādei: 
· “feature branches” - Izmanto specifiskas funkcionalitātes izstrādei. Šie zari tiek veidoti no “master” un sapludināti (merging) atpakaļ “master” zarā. Zars tiek nosaukts vadoties pēc pieteikuma numura no uzdevumu pārvaldības sistēmas;
· “hotfix branches” - Izmanto steidzamu labojumu ieviešanai produkcijā. Tie tiek izveidoti no “master” zara attiecīgā tag (kas tajā brīdī ir produkcijā), tajā tiek veikti attiecīgo labojumu izstrādes darbi un pēc tam, šis labojums tiek sapludināts (merging) ar “master” zariem, kā arī tiek uzbūvēta speciāla būvējuma versija un tag priekš produkcijas vides.
Veicot pirmkoda piegādi uz pirmkoda repozitoriju (to commit) iesūtījuma (commit) aprakstošā daļa (commit message) tiek uzsākta atkārtojot pieteikuma numuru, turpinot ar iesūtījuma (commit) aprakstu angļu valodā.

	FP-043 
	Izstrādes plūsmas apraksts
1) Jaunu funkcionalitāšu izstrādē “feature branch” tiek veidots no “master” zara. Kad funkcionalitāte ir izstrādāta, tiek veidots “pull request”, lai to sapludinātu (merging) atpakaļ “master” zarā.  
2) Pēc funkcionalitātes pirmkoda sapludināšanas “master“ zarā, tiek uzbūvēta attiecīgā mikroservisa versija, kas tiek uzstādīta uz izstrādes testa vides, kurā tiek veikta rūpīga testēšana. Ja tiek identificētas kļūdas, tad tiek veikti kļūdu labojumi un tas tiek atkal caur “pull request” sapludināts (merging) ar “master”  zaru. 
3) Kad pirmkoda versija “master” zarā ir stabila, un visi testi ir veiksmīgi, tiek veikta piegāde uz Pasūtītāja testa vidi, lai veiktu akcepttestēšanu, validāciju izpildi, veiktspējas testus, drošības testus un integrāciju testus, kas dod zaļo gaismu pirmkoda versijas tālākai virzībai uz produkcijas vidi. Katram būvējumam “master” zarā tiek piešķirts tag numurs (var saukt arī par versijas numuru).
4) Kritisku problēmu risināšanai (produkcijas vidē) “master zarā”, tiek veidots “hotfix branch” no “master” zara konkrētā tag numura. Pēc tam, kad veikti nepieciešamie labojumi izstrādes pirmkodā, tie tiek notestēti izstrādes testa vidē un Pasūtītāja testa vidē. Pirmkoda būvējumam no “hotfix” zara tiek piešķirts arī versijas numurs.

	FP-044 
	Piegāžu pārvaldība
1) Risinājuma lietojumprogrammatūras nodevumu izstrāde  tiek veidota pielietojot nepārtrauktas integrācijas/nepārtrauktas piegādes (continuous integration/continuous delivery) izstrādes pieeju, kas fokusējas uz programmatūras piegādes procesu automatizāciju, lai uzlabotu piegāžu kvalitāti, pārredzamību, efektivitāti un drošību.
2) Sākotnēji, iteratīvi izstrādes procesa progress nonāk izstrādes testa vidē, kur notiek pirmās pārbaudes un uzlabojumi. Pēc veiksmīgas testēšanas izstrādes vidē, programmatūras nodevums tiek uzstādīts testa vidē. Pēc veiksmīgas testēšanas to būs iespējams automātiski (t.i., izpildot piegādes skriptu no grafiskās saskarnes) uzstādīt produkcijas vidē.
3) Izstrādes procesā tiek plānotas versijas, un katra versija sastāv no konkrētām uzdevumu kopām. Šīs uzdevumu kopas iteratīvi tiek izstrādātas un piegādātas izstrādes testa vidē. Kad versija ir pilnībā izstrādāta, tā tiek sakomplektēta un tālāk piegādāta testa vidē.
4) Svarīgi, ka piegādes procesā visām darbībām tiek ievērots secīgums. Nav pieļaujams, ka no divām piegādēm tiek radīta trešā piegāde, pārkāpjot iepriekš noteikto secību. Kad piegāde ir nokomplektēta, tā secīgi iziet cauri visiem posmiem un tiek piegādāta produkcijā. Kamēr viena piegāde nav nonākusi produkcijā, nākamā piegāde nekādā gadījumā nedrīkst tikt ievadīta produkcijā pirms pirmās. Izņēmums šajā procesā ir kritiskas kļūdas, kurām tiek veikta ārpus kārtas. Šāda pieeja nodrošina, ka katra piegāde tiek veikta atbilstoši noteiktajam secības plānam, novēršot potenciālas kļūdas un neskaidrības piegādes procesā.

	Elements
	Apraksts

	Izstrādes vide
	Risinājuma izstrādes vide.

	Izstrādes testa vide
	Risinājuma izstrādes testa vide.

	Izstrāde
	Risinājuma lietojumprogrammatūras izstrādes process.

	Testa vide
	Pasūtītāja pārvaldībā esošā platformā izvietota risinājuma testēšanas un akceptēšanas vide.

	Testēšana
	Risinājuma lietojumprogrammatūras testēšanas process.

	Akcepttestēšana
	Risinājuma lietojumprogrammatūras akcepttestēšanas process.

	Produkcijas vide
	Pasūtītāja pārvaldībā esošā platformā izvietota risinājuma ekspluatācijas vide.

	Ekspluatācija
	Risinājuma lietojumprogrammatūras ekspluatācijas process.

	GitLab
	Lietojumprogrammatūras koda bibliotēka.

	CI/CD
	GitLab un Jenkins rīkos realizēta nepārtrauktas integrācijas/nepārtrauktas piegādes funkcionalitāte.

	Jenkins
	Lietojumprogrammatūra koda izveides, testēšanas un piegādes komponentes.

	Container Registry
	Standarta programmatūras komponente, kurā tiek uzglabāti lietojuma konteineri.



Prasības programmatūras laidienam
	FP-045 
	Programmatūras piegāde (izņemot nelielus uzlabojumus un kļūdu labojumus) tiek veikta laidienu veidā

	FP-046 
	Programmatūras laidiens ietver:
1) Laidiena piezīmes.
2) Programmatūras pirmkodu.
3) Aktualizētu programmatūras dokumentāciju (skat.prasību FP-39).
4) Testēšanas pārskatus 

	FP-047 
	Programmatūras piegādes vienumā Izpildītājam laidiena (versijas, operatīvās piegādes vai ielāpa) piezīmēs jānorāda vismaz šāda informācija:
1) Piegādes identifikators.
2) Piegādē iekļautās izmaiņas (atsauce uz darba uzdevumu (ALM uzdevumu identifikatoriem), piegādātās funkcionālās prasības, labotās problēmas, optimizētā programmatūra).
3) Piegādes uzstādīšanas instrukcija.
4) Saite uz laidiena dokumentācijas nodevumiem, ja tie nav pievienoti piegādes vienumam vai ar attiecīgajiem saistītajiem vienumiem nav izveidota trasējamības saite

	FP-048 
	Programmatūras nodevumos iekļautajiem programmatūras pirmkodiem ir jābūt skaidri un precīzi dokumentētiem, tai skaitā programmatūras kodam jāsatur komentāri, kas ir viegli saprotami atbilstošas kvalifikācijas speciālistiem bez pirmkoda autora palīdzības. Programmatūras pirmkodā komentāru veidā ir jābūt norādītai vismaz šādai informācijai:
1) funkcijas atribūtu apraksts, tai skaitā tās uzdevumu, parametru, paredzamo problēmu, iespējamo rezultātu uzskaitījums un detalizējums (metožu līmenī);
2) veiktie labojumi, to autori un labošanas datumi (klašu līmenī);
3) konkrētā faila autors, izveidošanas datums (klašu līmenī).



Prasības operatīvajai piegādei
	FP-049 
	Operatīvā piegāde tiek veikta, piegādājot:
1) Kļūdu labojumus;
2) Nelielus uzlabojumus.

	FP-050 
	Operatīvā piegāde ietver:
1) Laidiena piezīmes (skatīt prasību FP-46).
2) Izmainītā programmatūras apgabala atjaunotu pirmkodu (atsevišķi kļūdu labojumiem un izmaiņu pieprasījumiem).



Prasības testēšanai
	FP-051 
	Pirms programmatūras laidiena piegādes Piegādātājam jānodrošina programmatūras testēšana Piegādātāja testa vidē, realizējot vismaz šādus testus:
	Nosaukums
	Pārklājums (%)
	Mērķis
	Darbināms automātiski

	Vienības testēšana (Unit Testing)
	Minimālais vienību testēšanas pārklājums ap 60-70%
	Galvenais mērķis ir nodrošināt, ka katra funkcija darbojas pareizi izolētā vidē.
	Jā

	Integrācijas testēšana (Integration Testing)
	Nav stingri noteikts procentuālais mērķis, bet ir svarīgi nodrošināt, ka galvenās komponentes un to savstarpējā mijiedarbība ir labi testēta. Prioritāte tiek piešķirta kritiskajām funkcijām.
	Pārliecināties, ka dažādas sistēmas daļas pareizi darbojas kopā.
	Daļēji

	Sistēmas testēšana (System Testing)
	Visi galvenie funkcionalitātes aspekti. Tas nozīmē, ka būtu jāveic pilnīga sistēmas funkcionalitātes pārbaude, ieskaitot gan funkcionālos, gan nefunkcionālos aspektus.
	Nodrošināt, ka visa sistēma darbojas atbilstoši prasībām.
	Nē

	Akceptēšanas testēšana (Acceptance Testing)
	Jāaptver iespējamās biznesa kritiskās prasības un lietotāju stāsti.
	Nodrošināt, ka sistēma atbilst lietotāju vajadzībām un biznesa prasībām.
	Daļēji

	Veiktspējas testi
	Sistēmas galvenie funkcionālie apgabali (piem. Autentifikācija). Minimālais pārklājums – apmeklētas galvenās sistēmā pieejamās sadaļas 
	Nodrošina, ka sistēma atbilst nefunkcionālajās prasībās definētajam vienlaicīgajam lietotāju skaitam. 
	Jā

	Drošības un koda kvalitātes testi
	Viss Gitlab publicētais pirmkods tiek novalidēts pret koda kvalitātes (tai skaitā drošības) standartiem.
	Nodrošināt, ka tiek pirmkods tiek uzturēts, ievērojot labās programmēšanas prakses, kā arī tajā nav pieļautas būtiskas atkāpes no drošības normām.
	Jā (Izmantojot SonarQube rīku)







 Laidiena akceptēšana
	FP-052 
	Pēc laidiena sagatavošanas akceptēšanai Piegādātājs:
1) Ievieto GitLab laidiena pirmkodu;
2) Dokumentācijas bibliotēkā ievieto aktualizētu dokumentāciju;
3) Dokumentācijas bibliotēkā ievieto Piegādātāja testēšanas protokolus.

	FP-053 
	Pasūtītājs uzstāda laidienu Pasūtītāja testa vidē. Ja laidiena uzstādīšana ir neveiksmīga un to nav iespējams uzstādīt divu darbdienu laikā, akceptēšana tiek pārtraukta.

	FP-054 
	Katrs nodevums, kurš tiek uzstādīts testa vidē, tiek pārbaudīts, izmantojot AppDynamics rīku. Identificējot programmatūras pirmkoda kvalitātes problēmas vai veiktspējas problēmas, nodevums tiek atgriezts Izpildītājam un pieņemšanas procedūra tiek pārtraukta.

	FP-055 
	Pasūtītājs testē laidienu 10 (desmit) darbdienas. Testēšanas procesā atklātās izstrādes kļūdas tiek reģistrētas ALM. Izpildītājam ir tiesības pieteikt iebildumus pret izstrādes kļūdas definīciju vai skaidrot pieļautās lietotāja kļūdas vai testa scenārija kļūdas.

	FP-056 
	Jebkura reģistrētā izstrādes kļūda uzskatāma par novērstu tikai brīdī, kad Pasūtītājs problēmai uzstādījis statusu "Akceptēts" vai puses vienojušās par izstrādes kļūdas novēršanu garantijas laikā.

	FP-057 
	Pasūtītājs apstiprina laidiena piegādi, ja piegādes sastāvs atbilst Tehniskās specifikācijas 13.sadaļai, testēšanas gaitā nav konstatētas 1. – 3. kategorijas kļūdas, tajā skaitā testēšanas rezultātā iegūtie aprēķinu rezultāti ir matemātiski vai semantiski korekti, piegādāta visa vienošanās par izmainu pieprasījumu realizāciju paredzētā funkcionalitāte, piegāde atbilst lietotājstāstos ietvertajiem akcepttestēšanas kritērijiem. Pasūtītājs var apstiprināt laidiena piegādi ar 3.kategorijas kļūdām, ja zināms kļūdas apiešanas veids. Šādas kļūdas novērš garantijas saistību ietvaros.

	FP-058 
	Pasūtītājs neapstiprina laidiena piegādi, ja nav realizētas vai nav pilnībā realizētas visas parakstītajā izmaiņu pieprasījuma realizācijas aprakstā ietvertās prasības, nav novērstas pieteiktās programmatūras problēmas, testēšanas gaitā atklātas 1. – 3. kategorijas kļūdas, kuras nav bijis iespējams novērst testēšanas laikā, testēšanas rezultātā iegūtie aprēķinu rezultāti nav matemātiski korekti. Paziņojumu par laidiena pieņemšanas atteikumu Pasūtītājs nosūta Izpildītāja norādītajai kontaktpersonai

	FP-059 
	Izpildītājs ne vēlāk, kā 10 (desmit) darbdienu laikā novērš laidiena testēšanā konstatētās kļūdas, atkārtoti veic Tehniskās specifikācijas prasībā FP-50 norādītos testus un iesniedz laidienu atkārotai testēšanai











Veiktspējas prasības 

	FP-060 
	Tiesu informatīvajai sistēmai jāspēj apkalpot 2500 vienlaicīgi lietotāji, kā arī vismaz 25 vienlaicīgas informācijas apmaiņas sesijas ar ārējām informācijas sistēmām. Savukārt E-lietas Publiskajam portālam jāspēj apkalpot līdz 5000 vienlaicīgi lietotāji.

	FP-061 
	Sistēmas reakcijas laiks (t.i., laiks līdz transakcijas izpildes beigām) nedrīkst pārsniegt 2 sekundes 98% transakciju (tiešsaistes operācijām, piemēram, lietotāju pieslēgšanās TIS, datu reģistrācija), pārējos 2% gadījumu reakcijas laiks nedrīkst pārsniegt 10 sekundes.

	FP-062 
	Informācijas atlases laiks TIS, norādot meklēšanas parametrus, 80% gadījumu nedrīkst pārsniegt 5 sekundes, pārējos 20% gadījumu informācijas atlases laiks nedrīkst pārsniegt 20 sekundes

	FP-063 
	E-lietas Portālam pie 3000 vienlaicīgu lietotāju darba, lietotājam veicot vidēji 20 pieprasījumus minūtē, jānodrošina šādi izpildes laiki:
1) 80% gadījumu izpildes laiks nepārsniedz 3 (trīs) sekundes;
2) 20% gadījumu izpildes laiks nepārsniedz 10 (piecpadsmit) sekundes.
Funkcionalitātei, kas paredz apjomīgu pārskatu veidošanas vai analīzes pieprasījumus vai cita veida pieprasījumus, kuru apstrādei vajadzīgs ilgāks laiks, ir pieļaujams ilgāks reakcijas laiks līdz 15  sekundēm.
Veiktspējas pārbaudes veicamas izmantojot reālu datu bāzu aizpildījumu, kas atbilst produkcijas režīmam.

	FP-064 
	TIS jānodrošina sistēmas reakcijas laika (laiks no darbības izsaukšanas līdz darbības izpildei) statistikas datu uzkrāšana sistēmas ekrānformu griezumā un atbilstošo statistikas datu pārskatu izguves iespējas

Pieejamības prasības 

	FP-065 
	TIS un Portālam ir jānodrošina nepārtraukta pieejamība lietotājiem 24 stundas diennaktī un 7 dienas nedēļā. Sistēmas darbspējas laikam jābūt ne mazākam kā 99.9% darba laikā (5 dienas nedēļā 8 stundas dienā) un ne mazākam kā 95% pārējā laikā. Darbspējas laiks rēķināms gada periodā un darbnespējas laikā ieskaitāmas arī plānotās dīkstāves. Vienas atsevišķas dīkstāves gadījums nedrīkst pārsniegt 2h darba laikā un 4h pārējā laikā

	FP-066 
	Nodevumu uzstādīšanu jābūt iespējams veikt bez vai ar minimāliem (līdz 24 (divdesmit četrām) stundām 12 (divpadsmit) mēnešu laikā) Sistēmas darbības pārtraukumiem. Prasība nav attiecināma uz sistēmas darbības pārtraukumiem, kas radušies tehniskās infrastruktūras (serveru, tīkla iekārtu, elektrības padeves, virtuālizācijas platformas) bojājumu rezultātā

	FP-067 
	TIS un E-lietas platformas koplietošanas komponentēm jānodrošina iespēja veikt sistēmas rezerves kopēšanu un konsistentas kopijas iegūšanu bez sistēmas darba apturēšanas. Ja rezerves kopēšanai nepieciešama IS un/vai infrastruktūras komponenšu darbināšana īpašā režīmā, tad šāda režīma ieslēgšana/izslēgšana jānodrošina ar komandrindas saskarnes palīdzību

	FP-068 
	TIS un E-lietas platformas koplietošanas komponentēm ir jābūt atjaunojamām no rezerves kopijas ne ilgāk kā trīs stundu laikā un dati nedrīkst pazust vairāk kā par vienu pēdējo sistēmas darbības stundu. Sistēmas atjaunošanai no rezerves kopijas nepieciešamajā laikā nav ieskaitāma infrastruktūras uzstādīšana un konfigurēšana. Izpildītājam izstrādes līguma ietvaros jāsagatavo, jāsaskaņo un jāiesniedz Pasūtītājam TIS un E-lietas platformas koplietošanas komponenšu Rezerves kopēšanas un darbības atjaunošanas plāns

	FP-069 
	TIS un E-lietas platformas koplietošanas komponentēm ir jābūt noturīgām pret atsevišķu moduļu kļūmēm. TIS un E-lietas platformas koplietošanas komponentēm jāsaglabā darbaspēja un jānodrošina transakciju integritāte vismaz šādos scenārijos:
1) Atsevišķas infrastruktūras iekārtas (serveru, datu glabāšanas ierīču, tīkla ierīču) atteices gadījumā;
2) Sakaru kanāla kļūdas vai darbības pārtraukuma gadījumā;
3) Operāciju sistēmas vai tehniskās kļūdas kādā (vienā) no serveriem gadījumā;
4) Datubāzes servera, pielietojumu servera jeb pielietojuma programmatūras kļūdas gadījumā.
Izpildītājam augsta pieejamība jānodrošina programmatūras līmenī, tai skaitā konfigurējot un uzstādot programmatūru tehniskajā infrastruktūrā, kas uzstādīta augstas pieejamības konfigurācijā. Tehniskās infrastruktūras augstas pieejamības nodrošināšana ir Pasūtītāja atbildības sfēra



Drošības prasības 
	FP-070 
	Sistēmai jābūt veidotai tā, lai nevarētu apiet autentifikācijas un autorizācijas procedūras un nesankcionēti lietot sistēmas funkcionalitāti vai piekļūt sistēmas datiem. TIS jāapkalpo tikai identificētus, autentificētus un autorizētus lietotājus. Sistēmas identifikācijas, autentifikācijas, autorizācijas un auditācijas procedūrām jāizpilda šādas prasības:
1) Jāizmanto autorizācijas princips, saskaņā ar kuru viss, kas nav tiešā veidā atļauts, ir aizliegts;
2) Visām darbībām jāpārbauda autorizācija darbības izpildei. Pārbaudei jānotiek katra pieprasījuma līmenī;
3) Jānodrošina aizsardzība pret lietotāju esamības pārbaudi (Sistēma nedrīkst atklāt vai lietotājs eksistē vai nē pirms sekmīgas autentifikācijas).

	FP-071 
	Konstatējot drošības incidentu, Izpildītājam nekavējoši jāveic incidenta novēršanas vai ietekmes mazināšanas pasākumus, kā arī jāinformē par tiem Pasūtītāju. Šī prasība attiecas arī uz Izpildītāja izstrādes un testa vidēm un ar to saistīto infrastruktūru

	FP-072 
	TIS jānodrošina, ka lietotājs vienlaicīgi nav pieslēdzies no vairākām darbstacijām. Šai pārbaudei jābūt ieslēdzamai un atslēdzamai sistēmas konfigurācijas ietvars

	FP-073 
	Līguma darbības laikā Izpildītājam ir pienākums informēt Pasūtītāju vai publicēt informāciju par atklātajām izmantoto informācijas un komunikācijas tehnoloģiju produktu vai pakalpojumu ievainojamībām, to novēršanas pasākumiem un termiņiem

	FP-074 
	Izpildītājs nodrošina, ka pakalpojuma nodrošināšanai izmantoto programmatūru vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valsts piederīgais, NATO, Eiropas Savienības vai Eiropas Ekonomikas zonas valsts pilsonis

	FP-075 
	Visām manuāli augšupielādētajām datnēm ir jābūt pārbaudītām un brīvām no vīrusiem. Antivīrusu pārbaudes jānodrošina visām datnēm, kas tiek augšupielādētas sistēmā. Risinājumā iespējams izmantot pasūtītāja antivīrusa risinājumu, piegādēs norādot konkrētas augšupielādēto failu sistēmas mapes.

	FP-076 
	Sistēmai jānodrošina visas tīklā pārraidāmās informācijas šifrēšanu. Izņēmums var būt tikai vienīgi tāda tīkla pārraide, kura notiek starp sistēmas komponentēm, un kura netiek pārraidīta ārpus kontrolēta, ierobežotas piekļuves datortīkla segmenta un ir saskaņota ar Pasūtītāju

	FP-077 
	Sistēmai jānodrošina lietojumprogrammas līmeņa drošības kontroles, kas veic ievadīto datu automātisku kontroli, aizliedzot datu tipam neatbilstošas vērtības, piemēram XSS, SQL injekciju vai uzbrukumu. Nepieciešamās kontroles ir jāsaskaņo ar Pasūtītāju un atbilstoši saskaņotajam risinājumam ir jāveic šo kontroļu izstrāde

	FP-078 
	Izstrādātājam jānodrošina/jāiekļauj sistēmā aizsardzības mehānismi, kas maksimāli aizsargātu sistēmu no ārējiem apdraudējumiem (aizsardzība, kas nodrošināma, izmantojot tieši sistēmā iekļautos kontroles / aizsardzības mehānismus). 
Izstrādātājam tehniskajā piedāvājumā jāsniedz piedāvāto sistēmā iekļaujamo mehānismu/kontroļu aprakstu, norādot risinājuma atbilstību starptautiski atzītām drošības prasībām (vismaz OWASP Top 10 – aizsardzība pret izplatītākajām tīkla aplikāciju ievainojamībām (https://www.reflectiz.com/blog/owasp-top-ten-2023/) 


	FP-079 
	Pasūtītājs var veikt sistēmas atbilstības pārbaudes izmantojot drošības standarta vismaz OWASP ASVS 4 Level 2 (Standard) vai ekvivalenta metodiku. Izstrādātājam jānodrošina konstatēto drošības neatbilstību novēršana garantijas ietvaros.

	FP-080 
	TIS un E-lietas platformas koplietošanas komponentei jāizpilda šādas drošības standartu un normatīvo aktu prasības:
1) Nacionālais kiberdrošības likums
2) Ministru kabineta noteikumi par minimālajām kiberdrošības prasībām (pašlaik pieejams noteikumu projekts,  https://tapportals.mk.gov.lv/legal_acts/c5fc4f2b-630e-4319-bdf6-bfea39deaa0a); 
3) Ministru kabineta 2012. gada 19. jūnija noteikumi Nr. 421 „Valsts informācijas sistēmu savietotāju un integrēto valsts informācijas sistēmu aizsardzības prasības”;
4) Ministru kabineta 2023. gada 4. jūlija noteikumi Nr. 367 "Informācijas sistēmu vispārējās tehniskās prasības" 
5) Citos uz informācijas sistēmu drošību attiecināmos normatīvajos aktos iekļautās prasības, kas tiek pieņemti un stājas spēkā Sistēmas izstrādes laikā


Auditācijas prasības 
	FP-081 
	TIS un Portālam ir jāreģistrē visi fizisko personu datu apstrādes notikumi, atbilstoši Vispārīgās datu aizsardzības regulas un Fizisko personu datu apstrādes likuma prasībām. Par katru fizisko personu datu apstrādes gadījumu ir fiksējama vismaz šāda informācija:
1) Notikuma datums un laiks;
2) Datu pieprasījuma objekts (fiziskas persona  - personas kods un/vai pagaidu kods);
3) Datu pieprasītājs (fiziskā persona - personas kods un/vai pagaidu kods);
4) Datu apstrādes pamatojums (juridiskais, klasifikatora vērtība);
5) Notikuma tips: izmaiņa vai datu nolasīšana;
6) Detalizēta informācija par notikumu vai atsauce, kas ļauj pēc sistēmas datiem iegūt šo informāciju.
TIS jānodrošina iespēja lietotājiem ar speciālām tiesībām iegūt pārskatu par visiem vienas personas datu apstrādes gadījumiem un eksportēt šo pārskatu strukturētu datu formā.

	FP-082 
	TIS un Portālam ir jāauditē visas lietotāju veiktās darbības, tai skaitā:
1) Lietotāja pieslēgšanos (veiksmīgu, neveiksmīgu) sistēmai un atslēgšanos no sistēmas;
2) Lietotāju izsauktos pārskatus un aktivizētos asinhronos uzdevumus (batch job);
3) Datu pievienošanu, labošanu un dzēšanu;
4) Datu apskati. Datu apskate auditējama tikai daļai no sistēmas datiem. Kuriem datiem apskate auditējama ir jānosaka un ar Pasūtītāju jāsaskaņo prasību analīzes un sistēmas projektēšanas aktivitātes ietvaros;
5) Citas lietotāja veiktās darbības

	FP-083 
	Par katru no lietotāja veiktajām darbībām jāuzglabā vismaz šāda informācija:
1) Darbības datums un laiks;
2) Lietotāja identitāte;
3) Darbības veids (pieslēgšanas sistēmai, atslēgšanās no sistēmas, ieraksta pievienošana, ieraksta labošana, utt.);
4) Darbības veidam specifisko informāciju:
a. Pieslēgšanās un atslēgšanās no sistēmas darbībām darbstacijas identifikators (nosaukums un IP adrese);
b. Lietotāja sesijas identifikators vai cits identifikators pēc kura iespējams unikāli identificēt konkrētu lietotāja sesiju;
c. Datu apskates/pievienošanas/rediģēšanas/dzēšanas darbībām saistītā datu objekta identifikators.

	FP-084 
	TIS ir jāuztur pilna datu izmaiņu vēsture, ja Pasūtītājs nav norādījis citādi. Respektīvi, katram ierakstam ir jāuztur informācija par tā pievienošanu, rediģēšanu un dzēšanu, tai skaitā:
1) Katru izmaiņu autors (lietotājs, ārējā sistēma vai sistēmas fona uzdevums);
2) Katru izmaiņu datums un laiks;
3) Ieraksta satura kopija pievienošanas/labošanas/dzēšanas brīdī.

	FP-085 
	TIS un E-lietas platformas koplietošanas komponentēm ir jānodrošina programmatūras kļūdu un izņēmumu situāciju (exceptions) auditācija. Programmatūras kļūdas un izņēmuma situācijas auditējamas vismaz šādos līmeņos:
1) Lietotāju saskarnes līmenī;
2) Biznesa procesu līmenī;
3) Tīmekļa servera līmenī;
4) Datu bāzu līmenī.
Par katru no programmatūras kļūdām un izņēmumu situācijām saglabājama visa pieejamā ar kļūdu saistītā informācija.
TIS un E-lietas platformas koplietošanas komponentēm jānodrošina iespēja nosūtīt ziņojumu par kļūdām un izņēmuma situācijām sistēmas administratoram.


Lietojamības prasības
	FP-086 
	Lietotāja saskarnē jānodrošina atbilstība standartam ETSI EN 301 549 "IKT produktu un pakalpojumu publiskā iepirkuma pieejamības prasības Eiropā" un LVS EN ISO 9241-210:2019 "Cilvēka un sistēmas mijiedarbības ergonomika. 210. daļa: Cilvēkorientēta interaktīvo sistēmu projektēšana". Šī prasība attiecas tikai uz iepirkuma līguma ietvaros izstrādātajām vai modificētajām lietotāja saskarnēm. Attiecībā uz pārējām (t.i., jau eksistējošām saskarnēm) standarta prasību ieviešana būs izmaiņu pieprasījums

	FP-087 
	Sistēmas tīmekļa saskarnei ir jābūt pieejamai, izmantojot WEB pārlūkprogrammu. Saskarnei ir jānodrošina vismaz šādu populāru pārlūkprogrammu atbalsts (vismaz divām pēdējām versijām):
1) MS Edge;
2) Safari;
3) Google Chrome;
4) FireFox

	FP-088 
	Pārlūkprogrammās (klienta pusē) ir atļauts izmantot šādas WEB tehnoloģijas: HTML, CSS, JavaScript, HTML5 paplašinājumus

	FP-089 
	TIS ir jānodrošina lietotāju darbs vismaz Windows, Linux un MacOS saimes operāciju sistēmās

	FP-090 
	Portālam jānodrošina atbalsts darbam ar mobilajām ierīcēm


Projekta sanāksmes un intervijas
	FP-091 
	Projekta sanāksmes un intervijas ar Pasūtītāju notiks Pasūtītāja norādītās telpās vai elektroniski, izmantojot videokonferences risinājumus. Vietu var mainīt, Pasūtītājam un Izpildītājam vienojoties.

	FP-092 
	Projekta sanāksmes un intervijas notiek latviešu valodā. Ja kāds no Izpildītāja speciālistiem nepārvalda latviešu valodu vismaz C1 līmenī  Izpildītājam jānodrošina tulks.

	FP-093 
	12.7.3	Projekta sanāksmes un intervijas organizē Izpildītājs pēc vajadzības un atbilstoši interviju grafikam, par to elektroniski paziņojot visām iesaistītajām pusēm vismaz 3 (trīs) darbdienas iepriekš (pievienojot ierosināto sanāksmes darba kārtību), ja sanāksmē piedalās tikai Pasūtītāja pārstāvji. Ja sanāksmē piedalās vairākas iesaistītās institūcijas, tad par sanāksmēm un intervijām elektroniski paziņo visām iesaistītajām pusēm vismaz 5 (piecas) darbdienas iepriekš (pievienojot ierosināto sanāksmes darba kārtību).

	FP-094 
	Projekta sanāksmes un intervijas organizējamas Pasūtītāja darba laikā: no pirmdienas līdz piektdienai no 8:30 - 17:00, pirmssvētku dienā no 8:30 - 14:00.

	FP-095 
	Projekta sanāksmes un intervijas Izpildītājam ir jāprotokolē. Izpildītājam protokols jāiesniedz saskaņošanai 3 (trīs) darbdienu laikā no sanāksmes norises dienas.

	FP-096 
	Intervijas, kurā tiek definētas sistēmanalīzes prasības, Izpildītājs var negatavot protokolu, bet gan intervijas piezīmes, kurās norāda:
1) izskatītās prasības, pieteikuma vai lietotājstāstu nosaukumus un ID;
2) fiksētās izmaiņas prasībās, pieteikumā vai lietotājstāstā, ja definētā funkcionalitāte tiek realizēta citādā veidā;
3) sanāksmes norises laiks un dalībnieki;
4) cita informāciju pēc nepieciešamības.


Uzturēšanas nodošana
	FP-097 
	Ne vēlāk kā 1 (vienu) mēnesi pirms iepirkuma līguma beigām Izpildītājam ir pienākums:
1) Iesniegt Pasūtītājam pārskatu par visām atvērtajām problēmām un to novēršanas paredzamo termiņu.
2) Nodrošināt Pasūtītāja norādītai trešajai personai, ar kuru noslēgts iepirkuma līgums par Sistēmas tālāko uzturēšanu:
a. piekļuvi pie Sistēmas dokumentācijas;
b. piekļuvi pie Izpildītāja testa vides;
c. ar Pasūtītāju saskaņotā termiņā nodrošināt Izpildītāja testa vides migrāciju uz trešās personas tehniskajiem resursiem;
d. ar Pasūtītāju saskaņotā termiņā nodot trešajai personai testa datu kopas;
e. nodot programmatūras koda, konfigurācijas un dokumentācijas bibliotēkas datus.

	FP-098 
	Izpildītāja pienākums nodot Pasūtītāja norādītai trešajai personai datus un informāciju neietver pienākumu nodot programmatūras licences vai veikt kādu programmatūras vai datu formātu maiņu.

